Drie vas ná moord op onnie, huishulp | Maroela Media
Kol. Thembeka Mbele, woordvoerder van die polisie, het gesê Nonhlanhla Zondi (54) en haar huiswerker, Slindile Buthelezi (27), se liggame is Woensdag in ŉ suikerrietveld in die Maqongqo-gebied naby Pietermaritzburg gevind.
Volgens Mbele is die oorledenes glo van Zondi se huis in Appelsbosch ontvoer voor hulle van waardevolle besittings, waaronder ŉ voertuig, beroof en toe verwurg is. “Voorlopige ondersoek het die polisie na Gauteng gelei waar Zondi se motor in Alexandra gevind is.”
Mbele het gesê drie verdagtes, tussen 18 en 20 jaar oud, is in hegtenis geneem nadat van die ander gesteelde goedere ook in hul besit gevind is. Hulle is van die besit van gesteelde goedere aangekla en het in ŉ hof in Gauteng verskyn.
Volgens Mbele is die verdagtes intussen na KwaZulu-Natal vervoer waar hulle in die Pietermaritzburg-landdroshof moet verskyn op aanklag van moord.
Kyk hoe vinnig tree die sapd op as meerderheidsgroep mense vermoor word.
Hoe is dit moontlik dat hierdie moordenaars opgespoor kan word, maar plaasmoordenaars nie?
Of wag, hierdie word ondersoek as ñ moord, en plaasmoorde word ondersoek as huisbraak. Hoe verpletterend hartseer.
Skroef en Estlle, julle veralgemeen darem nou erg. En dan praat ons nie eers van kwaadsteek nie. Ander bevolkings word net so gruwelik vermoor soos ons. So moet die polisie dit nie ondersoek en moordenaars vang nie??
Ghoempie · 5 maande gelede
Oujongvrou, lees asb weer met aandag wat Skroef en Estelle skryf. Dit gaan eintlik oor hoe vinnig die meerderheidsgroep se moordenaars vasgetrek word teenoor die plaasmoorde se moordenaars🤦🤦🤦